בע"ה גדול מרבן שמו \_\_\_\_\_\_\_\_\_\_\_

**מתכונת יחידת ההגבר התשפ"ה**

**חגים, תורה ומצוות, תפילה.**

**בנות יקרות!**

**"כי הרבית טובות אלי" – אחרי שנה של לימוד במקומות כל – כך עמוקים בעולמנו הרוחני הגענו גם לשלב ש**ל **מִצִּיּוּן תצא תורה. אשרינו שזכינו!**

**זמן המבחן שעה וחצי. תוספת זמן 15 דקות.**

**בנות הזכאיות למבחן מותאם יש לענות על 5 שאלות. לפחות שאלה אחת בכל פרק.**

**בהצלחה רבה!**

**חגים**

**בפרק זה יש לענות על 2 שאלות מתוך 3 (14 נקודות לכל שאלה).**

1. **הרב שלמה זוין- וקול דממה דקה ישמע, הראי"ה קוק – שופרות, הרב סולובייצ'יק - דרך חוטאים ודרך חטאים.**

א. "**אל דיבור ואל סיפור. ממעמקים קראתיך ה' ממעמקי חביון עוזה של הנפש מתפרץ הקול קול יעקב, הקול הפשוט שאין לו לא גוף ולא דמות הגוף של תיבות ואותיות וצרופי צירופיהן**" (הרב זוין)

מהו הרגע עליו כותב הרב זוין מילים אלו? הסבירי מדוע השתיקה וההקשבה לנפש ברגע זה היא משמעותית להמשך תפילת היום?

ב. עם תחילת מלחמת חרבות ברזל היה גל של הפגנות באוניברסיטאות שונות בעולם בעד החמס ונגד ישראל, פעולה שהאיצה קצת את עליתם של יהודים מהגולה לארץ.

מהו השופר שיכול להתאים לתיאור זה? מדוע הוא נקרא כך? על איזה שופר אני מתפללים בראש השנה? הסבירי.

ג. "**גם כאשר אין אנחנו חוטאים ממש, אנו עומדים פעמים הרבה על "דרך חוטאים**" (הרב סולובייצ'יק)

מה הבעיה לעמוד על "דרך חוטאים" אם לא עוברים שום עברה? איזו דרך של תשובה תעזור לנו להתמודד עם בעיה זו?

1. **הרב מרדכי אליהו – תפקידם של ענני הכבוד, הרש"ר הירש – עבודת ה' בשמחה כל השנה, הרב רונן נויבירט – הניצחון שבתוך מסגרת הטבע.**

א. במדרש הסבירו שהסוכות הם זכר לענני הכבוד שליוו את בני ישראל במדבר. מדוע זכו ענני הכבוד לחג שלם שיציין אותם?

ב. רחל ובני משפחת גולדברג קמו מ"השבעה" לשמח בניגונים את הפצועים שנפצעו בקרב בו הרב אבי נהרג.

כיצד הרב הירש מסביר את ההבדל בין "ושמחת בחגך" ל "והיית אך שמח"? לאיזה מהפסוקים היית משייכת את סיפרה של משפחת גולדברג? נמקי.

ג. הרב נויבירט עומד על ההבדל בין נס חנוכה שאנו מברכים את ברכת על הניסים לניסי יציאת מצרים שאיננו מברכים ברכה זו. אילו ניסים **לדעתך** יותר גדולים? נמקי את תשובתך. העזרי בהבחנה שהציג הרב.

1. **הרב יעקב אריאל גילוי ההסתרה, הרב עוזי קלכהיים – גישה חינוכית בארץ ישראל, הרב דרוקמן – חמץ ומצה בטחון והשתדלות.**

א. "**התורה שבעל פה מסורה לחכמת אנוש. האדם בעמלו ובתבונתו, מגלה וחושף את החכמה האלוקית הגנוזה בתורה ומיישם אותה בחיי המעשה**" (הרב אריאל) כיצד קביעת חג הפורים מיישמת עיקרון זה?

ב. כתבי שני הבדלים בין ההגדה שאנו קוראים בליל הסדר לבין זו של התלמוד הירושלמי. מה ניתן ללמוד מהבדלים אלו על הגישה החינוכית הארץ ישראלית?

ג. מהו היחס הנכון בין מעשה האדם למעשה ה'? המחישי על פי הקשר בין פסח לשבועות והשוני בין חמץ ומצה.

**תורה ומצוות**

**בפרק זה יש לענות על 2 מתך 3 שאלות. (18 נקודות לכל שאלה)**

1. **הרב קרוב, הרב קוק, הרב בר שאול - האם האדם הדתי הוא בן חורין, ריה"ל - הציווי האלוקי, בן איש חי – משמעות קיום המעשים בפועל.**

א. אגם ברגר שחזרה משבי סיפרה:את רוב החגים ציינו...פספסנו את שני חגח חנוכה, אבל עשינו פסח ולא אכלתי חמץ, בקשתי קמח תירס והשובים הביאו לי. באיזשהו מקום העריכו אותי יותר כי אני דתיה"

**הרב קרוב, הרב קוק הרב בר שאול** התייחסו לשאלה מיהו בן חורין. לדעתך, מתורתו של מי מהם, יכולה אגם ברגר לשאוב את הכוחות לשרוד את השבי?

ב. כתבי את משל הכסיל. מדוע על פי המשל עלינו לקיים מצוות?

ג. קיבלתי שאלה בווצאפ: "אני לא מדליקה נרות, אני חושבת על זה בראש וזה מספיק" מה לענות לה על פי ה"בן איש חי"? (2 טענות)

1. **הראי"ה קוק – קיום המצוות משפיע על העולם כולו, הרב סולובייצ'יק – החוויה הדתית, הרב שג"ר – חוויה מיסטיקה וחידוש הנבואה**

א. "**פשוט הוא שגם הירוד שבאנשים אם יציעו לפניו שיכול הוא בכל עת לעשות חסד עם כל העולם כולו.... יתעורר בשמחה ובגבורה לעשות טוב"** (הרב קוק)

מהי הצעתו של הרב קוק להתגבר על "החוסר חשק" שלנו לקיים את המצוות?

ב. **"נפשי בוחלת בכל אלו הדרשות הסובבות סחור סחור לנושא אחד: שמירת המצוות טובה לעיכול המזון, לשינה מתוקה, לשלום המשפחה ולעמדה חברתית"** (הרב סולובייצ'יק)

מדוע מתנגד הרב להסברים אלו לעידוד קיום המצוות? מה צריך להיות היחס הנכון לשיטתו?

ג. ***"ואם תעלה עליזותך במצוות למדרגת הזמר והריקוד, יהיו לך גם אלה עבודת האלוקים..."*** (**כוזרי מאמר שני, נ'**) מה לומד הרב שג"ר מדברים אלה של ריה"ל לגבי מקומה של החוויה בעבודת ה'? הסבירי .

1. **הרב אלימלך בר שאול – המצוות הן שער לנפש, פרופ' נחמה ליבוביץ' – לא יהיה לך אלו-הים אחרים על פני, הראי"ה קוק – הקב"ה מתגלה בכל כוחות החיים.**

א. על הסיפור של אונקלוס ושליחי הקיסר מסכם הרב בר שאול: שגם התבוננות בפרט מסוים בנגלותיה של מצוה, יש בו משום גילוי אור גדול וחדש, עולם מלא.

מהי המצווה שדרכה השפיע אונקלוס על שליחי הקיסר להתגייר? כתבי שני מאפיינים שמלמדים על גדולתה האמונית של המצווה למרות גודלה הקטן.

ב. **"מהי איפה העבודה הזרה? הפיכת האמצעי לתכלית, עשיית הכלי המשרת לאדון"** (נחמה ליבוביץ')

הסבירי על פי דבריה של נחמה מדוע איסור "לא יהיה לך אלו-הים אחרים על פני רלוונטי גם היום כשבכלל אין לנו שום קשר או רצון לעבוד אלילים?

ג. "דת זהו שם הנאות אצל כל עם ולשון, לא כן בישראל" (הרב קוק)

במה שונה התפיסה שלנו כיהודים את האלוקות לעומת הדתות האחרות?

**תפילה**

**בפרק זה יש לענות על 2 שאלות מתוך 3 (18 נקודות לכל שאלה)**

1. **הראי"ה קוק – הנשמה תמיד מתפללת, האדמו"ר מפיסצנא – מדוע יש צרות?, הרב סולובייצ'יק – התפילה הא המשך הנבואה.**

א. אחרי 491 ינים של שבי מספר החטוף אלי שרעבי: "להתפלל ואני לא אדם דתי. ושם מהיום הראשון שאני נחטף כל בוקר אני אומר שמע ישראל. אני עושה לעצמי קידוש ואומר אשת חיל בשביל אמא שלי.... זה נותן המון כח. כח האמונה הוא מטורף. יש משהו שמשגיח עליך. אתה מוצא בזה המון נחמה" (אלי שרעבי)

על פי הרב קוק, מניין מגיע הצורך שלנו להתפלל?

ב. הסבירי את מה שקרה לאלי שרעבי על פי משל בת המלכים של האדמו"ר מפיאסצנא.

ג. מאז פסקה הנבואה הגיעה התפילה המנוסחת. כיצד הרב סולובייצ'יק מסביר את הרצון שלנו להתפלל?

1. **הרב קוק – מוסר אביך, רש"ר הירש – פירוש לתורה, הרב שטיינזלץ – 13 עלי השושנה, אברהם יהושע השל – פליאה והתפעלות מן הבריאה, רמח"ל 3 דרכים ליראת הרוממות.**

א. "מאז תחילת המלחמה קשה לי מאוד להתפלל". לפנייך שלושה היגדים מהמקורות שלמדנו. בחרי **שניים** מהם ובארי כיצד כל אחד מהם יעזור להתחבר לתפילה.

\* "והתפילה היא דווקא מקירות הלב כשנרגיש שהוא חסר בדבר" (הרב קוק – מוסר אביך)

\* "חסרון 'מצב רוח' לתפילה רק יגדיל את הצורך הנפשי התפלל" (הרש"ר הירש – פירוש לתורה)

\* "לכוון עצמו כך, שהוא יהיה לכלי עבודה. השאלה שהוא מציב לעצמו עוד קודם התפילה היא: האם הוא יכול, רוצה ומוכן להגיע אל נקודת האמת של עמידה מול הקב"ה" (הרב שטיינזלץ – 13 עלי השושנה)

ב. **"תיאוריה מדעית למשל, לאחר שנתקבלה אין חושבים עליה פעמיים ביום".** (השל)

מה אדם חייב לשמר פעמיים ביום (אם לא יותר) ביחס/לעמת לידיעה המדעית? הדגימי ע"י מצווה/ברכה אחת.

ג. כתבי את 3 המרכיבים של יראת הרוממות על פי הרמח"ל. כתבי כיצד בכוחן לשפר לנו את איכות התפילה שלנו.

1. **רבי יוסף אלבו – קבלת התפילה תלוי ברמתו הרוחנית של המתפלל,הרב סולובייצ'יק – התפילה מהווה מימוש עצמי.**

א. התפללתי הרבה שאלמד את שכבה ז' ולבסוף המנהל שיבץ אותי בשכבה י"ב. כתבי שתי הסברים אפשריים מדוע תפילתי לא התקבלה?

ב. כיצד דברים אלו משפיעים עלייך בתקופה זו, בה אנו מתפללים רבות ולא תמיד נענים בגלוי? **נמקי.**

ג. **"היחידים השייכים לקהילה משלימים אלו את אלו"** (הרב סולובייצ'יק)

כיצד מאר הרב סולובייצ'יק את היחס הראוי בין היחיד לציבור בשעת התפילה (ובחיים בכלל)?

**שאלות מלב אל לב**

אנו באולפנא נותנים משקל גדול ללימודי מחשבת ישראל. אשמח אם תכתבי כמה מילים על הקשר בין שיעורי מחשבת ישראל לעולמך הדתי.

יש משהו ש"לקחת"/שהיית רוצה לומר לי או למקצוע.